title: Deċiżjoni tal-Kummissjoni (UE) 2015/1352 tat-30 ta' Lulju 2015 dwar il-pagament fil-munita Euro mir-Renju Unit ta' ċertu nfiq li jirriżulta mil-leġiżlazzjoni agrikola settorjali (notifikata bid-dokument C(2015) 5124)

text:
               5.8.2015

               MT

               Il-Ġurnal Uffiċjali tal-Unjoni Ewropea

               L 208/33

         DEĊIŻJONI TAL-KUMMISSJONI (UE) 2015/1352
   tat-30 ta' Lulju 2015
   dwar il-pagament fil-munita Euro mir-Renju Unit ta' ċertu nfiq li jirriżulta mil-leġiżlazzjoni agrikola settorjali

         (notifikata bid-dokument C(2015) 5124)

   (It-test bl-Ingliż biss huwa awtentiku)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (1), u b'mod partikolari l-Artikolu 108 tiegħu,
   Billi:

               (1)

               L-Artikolu 108 tar-Regolament (UE) Nru 1306/2013 jirrikjiedi lill-Istati Membri li ma jkunux adottaw il-munita Euro u li jiddeċiedu li jħallsu l-infiq li jirriżulta mil-leġiżlazzjoni agrikola settorjali fil-munita euro minflok fil-munita nazzjonali tagħhom, li jieħdu miżuri biex jiżguraw li l-użu tal-munita euro ma joħloqx vantaġġ sistematiku meta mqabbel mal-użu tal-munita nazzjonali.

               (2)

               Preċedentement, id-Deċiżjoni tal-Kummissjoni 2005/443/KE (2) kienet tapprova tali miżuri kkomunikati mir-Renju Unit.

               (3)

               Fit-13 ta' April 2015, ir-Renju Unit innotifika lill-Kummissjoni dwar l-intenzjoni tiegħu li jħallas in-nefqa fir-rigward ta' skemi speċifiċi fil-munita Euro minflok f'liri sterlini u li jistabbilixxi l-miżuri li għandhom jiġu applikati skont l-Artikolu 108 tar-Regolament (UE) Nru 1306/2013 biex jiġi żgurat li l-użu tal-munita Euro minflok il-lira sterlina ma jwassalx għall-ħolqien ta' xi vantaġġ sistematiku.

               (4)

               Fil-qosor, dawn huma l-miżuri ppjanati mir-Renju Unit:

                           —

                           l-operaturi jistgħu jitħallsu fil-munita Euro dawk l-ammonti stabbiliti fil-leġiżlazzjoni tal-Unjoni,

                           —

                           l-operaturi għandhom jassumu r-riskju kollu tar-rata tal-kambju li jirriżulta mill-konverżjoni sussegwenti f'liri sterlini,

                           —

                           l-operaturi għandhom jassumu impenn kontinwu għal minimu ta' sena,

                           —

                           fir-rigward tal-pagament bażiku u pagamenti diretti oħra kif imsemmi fir-Regolament (UE) Nru 1307/2013 tal-Parlament Ewropew u tal-Kunsill (3), l-operaturi għandhom jagħżlu li jħallsu fil-munita Euro meta jressqu l-applikazzjoni tagħhom kif imsemmi fl-Artikolu 13(1) tar-Regolament ta' Implimentazzjoni tal-Kummissjoni (UE) Nru 809/2014 (4),

                           —

                           fir-rigward ta' miżuri tas-suq skont ir-Regolament (UE) Nru 1308/2013 tal-Parlament Ewropew u tal-Kunsill (5) u r-Regolament tal-Kunsill (UE) Nru 1370/2013 (6), l-operaturi għandhom ikunu approvati mill-inqas tliet xhur bil-quddiem biex jitħallsu fil-munita Euro; għandhom jinnotifikaw tliet xhur minn qabel l-intenzjoni tagħhom li jirtiraw minn dan l-arranġament; il-pagamenti ġodda fil-munita Euro mbagħad ikunu possibbli biss wara perjodu ta' stennija ta' sena.

               (5)

               Dawn il-miżuri huma f'konformità mal-għan stabbilit bir-Regolament (UE) Nru 1306/2013, jiġifieri biex jevitaw il-ħolqien ta' xi vantaġġ sistematiku li jirriżulta mill-użu tal-munita Euro minflok il-munita nazzjonali. Għaldaqstant, dawn il-miżuri għandhom jiġu approvati.

               (6)

               Għalhekk, id-Deċiżjoni Nru 2005/443/KE għandha titħassar u tiġi sostitwita b'din id-Deċiżjoni,

         ADOTTAT DIN ID-DEĊIŻJONI:
   Artikolu 1
   Il-miżuri kkomunikati mir-Renju Unit fit-13 ta' April 2015 fir-rigward tal-pagament fil-munita Euro ta' nfiq li jirriżulta mil-leġiżlazzjoni agrikola settorjali elenkati fl-Anness u, fejn applikabbli, kwalunkwe att delegat jew ta' implimentazzjoni adottat abbażi ta' dawk l-istrumenti, huma b'dan approvati.
   Artikolu 2
   Id-Deċiżjoni 2005/443/KE titħassar.
   Artikolu 3
   Din id-Deċiżjoni hija indirizzata lir-Renju Unit tal-Gran Brittanja u lill-Irlanda ta' Fuq.

      Magħmul fi Brussell, it-30 ta' Lulju 2015.

            Għall-Kummissjoni

         Phil HOGAN

            Membru tal-Kummissjoni

      (1)  ĠU L 347, 20.12.2013, p. 549.

      (2)  Id-Deċiżjoni 2005/443/KE tal-14 ta' Ġunju 2005 dwar il-pagament fil-munita Euro mir-Renju Unit ta' ċertu nfiq li jirriżulta mill-istrumenti legali relatati mal-politika agrikola komuni (ĠU L 153, 16.6.2005, p. 33).

      (3)  Ir-Regolament (UE) Nru 1307/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (ĠU L 347, 20.12.2013, p. 608).

      (4)  Ir-Regolament ta' Implimentazzjoni tal-Kummissjoni (UE) Nru 809/2014 tas-17 ta' Lulju 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta' amministrazzjoni u kontroll, tal-miżuri tal-iżvilupp rurali u tal-kundizzjonalità (ĠU L 227, 31.7.2014, p. 69).

      (5)  Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).

      (6)  Ir-Regolament tal-Kunsill (UE) Nru 1370/2013 tas-16 ta' Diċembru 2013 li jiddetermina miżuri dwar l-iffissar ta' ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli (ĠU L 346, 20.12.2013, p. 12).

      ANNESS

         MIŻURI ESPRESSI U PAGABBLI FIL-MUNITA EURO

                  Skema

                  Regolament

                  Skemi ta' pagament dirett

                  Ir-Regolament (UE) Nru 1307/2013

                  Xiri sfurzat taċ-ċanga

                  Ir-Regolament (UE) Nru 1308/2013
                  Ir-Regolament (KE) Nru 1370/2013

                  Xiri sfurzat taċ-ċereali

                  Xiri sfurzat tal-butir

                  Xiri sfurzat tat-trab tal-ħalib xkumat

                  Għajnuna għall-ħżin privat taċ-ċanga

                  Għajnuna għall-ħżin privat tal-butir

                  Għajnuna għall-ħżin privat tal-ġobon

                  Għajnuna għall-ħżin privat tal-fibra tal-kittien

                  Għajnuna għall-ħżin privat taż-żejt taż-żebbuġa

                  Għajnuna għall-ħżin privat tal-laħam tal-majjal

                  Għajnuna għall-ħżin privat tal-laħam tan-nagħaġ u tal-mogħoż

                  Għajnuna għall-ħżin privat tat-trab tal-ħalib xkumat

                  Għajnuna għall-ħżin privat taz-zokkor abjad

                  Għajnuna għall-provvista tal-ħalib u prodotti tal-ħalib lit-tfal

                  Rifużjonijiet għall-esportazzjoni

                  Rifużjonijiet għall-esportazzjoni għal prodotti agrikoli pproċessati u oġġetti li mhumiex elenkati fl-Anness I tat-TFUE

                  Ir-Regolament (UE) Nru 510/2014 tal-Parlament Ewropew u tal-Kunsill (1)

                  Ir-Regolament (UE) Nru 1370/2013

         (1)  ĠU L 150, 20.5.2014, p. 1.


title: 2008/836/: Deċiżjoni tar-Rappreżentanti tal-Gvernijiet tal-Istati Membri tad- 29 ta' Ottubru 2008 dwar it-trattament ta’ dokumenti ta’ missjonijiet ċivili ta’ maniġġar ta’ kriżijiet u operazzjonijiet militari tal-UE

text:
               8.11.2008

               MT

               Il-Ġurnal Uffiċjali ta’ l-Unjoni Ewropea

               L 299/34

         DEĊIŻJONI TAR-RAPPREŻENTANTI TAL-GVERNIJIET TAL-ISTATI MEMBRI
   tad-29 ta' Ottubru 2008
   dwar it-trattament ta’ dokumenti ta’ missjonijiet ċivili ta’ maniġġar ta’ kriżijiet u operazzjonijiet militari tal-UE
   (2008/836)
   IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
   Billi:

               (1)

               Safejn id-dokumenti tal-missjonijiet ċivili ta’ maniġġar ta’ kriżijiet u l-operazzjonijiet militari tal-Unjoni Ewropea mhumiex miżmuma minn istituzzjoni, dawn ma jaqgħux fil-kamp ta’ applikazzjoni tal-liġi Komunitarja rigward l-arkivji storiċi u l-aċċess pubbliku għad-dokumenti.

               (2)

               Peress li dawn id-dokumenti huma relatati mal-oqsma ta’ attività tal-Unjoni Ewropea, jaqbel li dawn id-dokumenti jiġu arkivjati mis-Segretarjat Ġenerali tal-Kunsill tal-Unjoni Ewropea (“SĠK”). Dawn id-dokumenti għandhom minn issa ‘l quddiem jitqiesu bħala dokumenti miżmuma mill-Kunsill u għandhom jaqgħu fil-kamp ta’ applikazzjoni tar-Regolament (KE) Nru 1049/2001 (1) dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni u r-Regolament tal-Kunsill (KEE, Euratom) Nru 354/83 (2) dwar il-ftuħ għall-pubbliku tal-arkivji storiċi tal-Komunità Ekonomika Ewropea u l-Komunità Ewropea tal-Enerġija Atomika,

         IDDEĊIDEW KIF GEJ:
   Artikolu 1
   1.   Għall-finijiet tal-applikazzjoni tar-Regolament (KE) Nru 1049/2001 u r-Regolament (KEE, Euratom) Nru 354/83, id-dokumenti dwar missjonijiet ċivili ta’ maniġġar ta’ kriżijiet u operazzjonijiet militari li ntemmu, li għadhom għaddejjin u futuri mwettqa taħt l-awspiċi tal-Kunsill għandhom, hekk kif jintemmu l-missjonijiet u l-operazzjonijiet, jiġu arkivjati mis-SĠK u minn issa ‘l quddiem jitqiesu bħala dokumenti miżmuma mill-Kunsill.
   2.   Id-dokumenti msemmijin fil-paragrafu 1 m’għandhomx jinkludu d-dokumentazzjoni relatata ma’ kwistjonijiet tal-personal, kuntratti ma’ partijiet terzi u d-dokumentazzjoni relatata magħhom, jew dokumenti effimeri.
   3.   Is-SĠK għandu jiżgura li d-dokumenti kklassifikati mill-Istati Membri jew awtoritajiet oħrajn jiġu protetti skond ir-Regolamenti ta’ Sigurtà tal-Kunsill addottati bid-Deċiżjoni tal-Kunsill 2001/264/KE (3).
   4.   L-Istati Membri għandhom jassistu lis-SĠK biex jikseb kopji tad-dokumenti msemmijin fil-paragrafu 1.
   5.   Id-dokumenti msemmijin fil-paragrafu 1 għandhom jinżammu f’post speċifiku tal-Arkivji. Il-personal li jittratta dawn id-dokumenti għandu jirċievi taħriġ dwar id-dokumenti tal-Politika Ewropea ta’ Sigurtà u Difiża u dwar l-ittrattar ta’ informazzjoni kklassifikata f’dan il-kuntest.
   Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali ta' l-Unjoni Ewropea.

      Magħmula fi Brussell, 29 ta’ Ottubru 2008.

            Il-President

         P. SELLAL

      (1)  ĠU L 145, 31.5.2001, p. 43.

      (2)  ĠU L 43, 15.2.1983, p. 1.

      (3)  ĠU L 101, 11.4.2001, p. 1.


title: Deċiżjoni tal-Kunsill (UE) 2015/146 tas- 26 ta' Jannar 2015 dwar l-iffirmar, f'isem l-Unjoni Ewropea, tal-ftehim bejn l-Unjoni Ewropea u l-Istati Membri tagħha, minn naħa, u l-Islanda, min-naħa l-oħra, dwar il-parteċipazzjoni tal-Islanda fit-twettiq konġunt tal-impenji tal-Unjoni Ewropea, l-Istati Membri tagħha u l-Islanda għat-tieni perijodu ta' impenn tal-Protokoll ta' Kjoto għall-Konvenzjoni Qafas tan-Nazzjonijiet Uniti dwar it-Tibdil fil-Klima

text:
               31.1.2015

               MT

               Il-Ġurnal Uffiċjali tal-Unjoni Ewropea

               L 26/1

         DEĊIŻJONI TAL-KUNSILL (UE) 2015/146
   tas-26 ta' Jannar 2015
   dwar l-iffirmar, f'isem l-Unjoni Ewropea, tal-ftehim bejn l-Unjoni Ewropea u l-Istati Membri tagħha, minn naħa, u l-Islanda, min-naħa l-oħra, dwar il-parteċipazzjoni tal-Islanda fit-twettiq konġunt tal-impenji tal-Unjoni Ewropea, l-Istati Membri tagħha u l-Islanda għat-tieni perijodu ta' impenn tal-Protokoll ta' Kjoto għall-Konvenzjoni Qafas tan-Nazzjonijiet Uniti dwar it-Tibdil fil-Klima
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 192(1) flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Protokoll ta' Kjoto għall-Konvenzjoni Qafas tan-Nazzjonijiet Uniti dwar it-Tibdil fil-Klima (“il-Protokoll ta' Kjoto”) daħal fis-seħħ fis-16 ta' Frar 2005 u jinkludi impenji legalment vinkolanti għat-tnaqqis tal-emissjonijiet għall-ewwel perijodu ta' impenn tal-Protokoll fis-seħħ mill-2008 sal-2012, għall-partijiet elenkati fl-Anness B tiegħu. L-Unjoni approvat il-Protokoll ta' Kjoto permezz tad-Deċiżjoni tal-Kunsill 2002/358/KE (1). L-Unjoni u l-Istati Membri tagħha rratifikaw il-Protokoll ta' Kjoto u qablu li iwettqu l-impenji tagħhom taħt l-ewwel perijodu ta' impenn b'mod konġunt. L-Islanda rratifikat il-Protokoll ta' Kjoto fit-23 ta' Mejju 2002.

               (2)

               Fil-laqgħa tiegħu tal-15 ta' Diċembru 2009, il-Kunsill laqa' talba mill-Islanda biex twettaq l-impenji tagħha b'mod konġunt mal-Unjoni u l-Istati Membri tagħha fit-tieni perijodu ta' impenn u talab lill-Kummissjoni biex tippreżenta rakkomandazzjoni għall-ftuħ tan-negozjati meħtieġa dwar ftehim mal-Islanda li jkun f'konformità mal-prinċipji u l-kriterji stabbiliti fil-pakkett Klima u Enerġija tal-Unjoni.

               (3)

               Fil-Konferenza ta' Doha dwar il-Klima li saret f'Diċembru 2012, il-partijiet kollha tal-Protokoll ta' Kjoto qablu mal-Emenda ta' Doha li tistabbilixxi t-tieni perijodu ta' impenn tal-Protokoll ta' Kjoto, li jibda fl-1 ta' Jannar 2013 u jintemm fil-31 ta' Diċembru 2020. L-Emenda ta' Doha temenda l-Anness B tal-Protokoll ta' Kjoto, tistabbilixxi aktar impenji ta' mitigazzjoni legalment vinkolanti għall-partijiet elenkati f'dak l-Anness għat-tieni perijodu ta' impenn, u temenda u telabora iktar id-dispożizzjonijiet li jikkonċernaw l-implimentazzjoni tal-impenji tal-partijiet matul it-tieni perijodu ta' impenn.

               (4)

               Il-miri għall-Unjoni, l-Istati Membri tagħha u l-Islanda huma elenkati fl-Emenda ta' Doha b'nota ta' qiegħ il-paġna li tiddikjara li dawk il-miri huma bbażati fuq il-fehim li huma ser jitwettqu b'mod konġunt, f'konformità mal-Artikolu 4 tal-Protokoll ta' Kjoto. L-Unjoni, l-Istati Membri tagħha u l-Islanda ħarġu wkoll stqarrija konġunta mal-adozzjoni tal-Emenda ta' Doha fit-8 ta' Diċembru 2012, fejn esprimew l-intenzjoni tagħhom li jwettqu l-impenji tagħhom għat-tieni perijodu ta' impenn b'mod konġunt. L-istqarrija ġiet maqbula waqt laqgħa ad hoc tal-Ministri tal-UE f'Doha u ġiet approvata mill-Kunsill fis-17 ta' Diċembru 2012.

               (5)

               F'dik l-istqarrija l-Unjoni, l-Istati Membri tagħha u l-Islanda ddikjaraw, f'konformità mal-Artikolu 4(1) tal-Protokoll ta' Kjoto li jippermetti li l-partijiet iwettqu l-impenji tagħhom b'mod konġunt taħt l-Artikolu 3 tal-Protokoll ta' Kjoto, li l-Artikolu 3(7ter) tal-Protokoll ta' Kjoto ser jiġi applikat għall-ammont assenjat b'mod konġunt skont il-ftehim dwar it-twettiq konġunt mill-Unjoni, l-Istati Membri tagħha, il-Kroazja u l-Islanda u li mhux ser jiġi applikat għall-Istati Membri, il-Kroazja jew l-Islanda individwalment.

               (6)

               L-Artikolu 4(1) tal-Protokoll ta' Kjoto jirrikjedi li l-partijiet jaqblu li jwettqu l-impenji tagħhom b'mod konġunt skont Artikolu 3 tal-Protokoll ta' Kjoto sabiex fil-Ftehim jistabbilixxu l-livell ta' emissjoni rispettiv allokat lil kull wieħed mill-partijiet għal dak il-Ftehim. L-Artikolu 4(2) tal-Protokoll ta' Kjoto jirrikjedi li l-partijiet tal-ftehim ta' twettiq konġunt jinnotifikaw lis-Segretarjat tal-Protokoll ta' Kjoto dwar it-termini ta' dak il-Ftehim fid-data tad-depożitu tal-istrumenti tagħhom ta' ratifika jew ta' approvazzjoni.

               (7)

               Fis-17 ta' Diċembru 2013, il-Kunsill awtorizza lill-Kummissjoni biex tiftaħ negozjati dwar Ftehim ta' twettiq konġunt bejn l-Unjoni, l-Istati Membri tagħha u l-Islanda.

               (8)

               Il-Kummissjoni nnegozjat, f'isem l-Unjoni, Ftehim bejn l-Unjoni Ewropea u l-Istati Membri tagħha, minn naħa, u l-Islanda dwar il-parteċipazzjoni tal-Islanda, min-naħa l-oħra, fit-twettiq konġunt tal-impenji tal-Unjoni Ewropea, l-Istati Membri tagħha u l-Islanda għat-tieni perijodu ta' impenn tal-Protokoll ta' Kjoto għall-Konvenzjoni Qafas tan-Nazzjonijiet Uniti dwar it-Tibdil fil-Klima (“il-Ftehim”).

               (9)

               Biex jiġi żgurat li l-impenji tal-Islanda fit-twettiq konġunt huma stabbiliti u applikati b'mod mhux diskriminatorju, billi jittrattaw l-Islanda u l-Istati Membri bl-istess mod, il-livell tal-emissjonijiet għall-Islanda ġie stabbilit b'tali mod li jkun konsistenti kemm mal-impenn ta' tnaqqis tal-emissjonijiet kwantifikati miktuba fit-tielet kolonna tal-Anness B tal-Protokoll ta' Kjoto, kif emendat mill-Emenda ta' Doha, u kemm mal-leġiżlazzjoni tal-Unjoni, inkluż il-pakkett dwar il-Klima u l-Enerġija tal-2009 u l-prinċipji u l-kriterji li fuqhom l-objettivi f'dik il-leġiżlazzjoni huma bbażati.

               (10)

               Il-Ftehim għandu jiġi ffirmat f'isem l-Unjoni, soġġett għall-konklużjoni tiegħu f'data aktar tard,

         ADOTTA DIN ID-DEĊIŻJONI:
   Artikolu 1
   L-iffirmar f'isem l-Unjoni tal-Ftehim bejn l-Unjoni Ewropea u l-Istati Membri tagħha, minn naħa, u l-Islanda, min-naħa l-oħra, dwar il-parteċipazzjoni tal-Islanda fit-twettiq konġunt tal-impenji tal-Unjoni Ewropea, l-Istati Membri tagħha u l-Islanda għat-tieni perijodu ta' impenn tal-Protokoll ta' Kjoto għall-Konvenzjoni Qafas tan-Nazzjonijiet Uniti dwar it-Tibdil fil-Klima, huwa b'dan awtorizzat, suġġett għall-konklużjoni tal-Ftehim imsemmi (2).
   Artikolu 2
   Il-President tal-Kunsill huwa b'dan awtorizzat jaħtar lill-persuna(i) bis-setgħa li tiffirma/jiffirmaw il-Ftehim f'isem l-Unjoni.
   Artikolu 3
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-26 ta' Jannar 2015.

            Għall-Kunsill

            Il-President

         J. DŪKLAVS

      (1)  Deċiżjoni tal-Kunsill 2002/358/KE tal-25 ta' April 2002 dwar l-approvazzjoni f'isem il-Komunità Ewropea, tal-Protokoll ta' Kyoto għall-Konvenzjoni Kwadru tan-Nazzjonijiet Uniti dwar it-Tibdil fil-Klima u t-twettiq konġunt tal-obbligi tiegħu (ĠU L 130, 15.5.2002, p. 1; Edizzjoni Speċjali bil-Malti: Kapitolu 11, Volum 042, p. 24).

      (2)  It-test tal-Ftehim ser jiġi ppubblikat flimkien mad-Deċiżjoni dwar il-konklużjoni tiegħu.


title: Deċiżjoni tal-Kunsill 2011/752/PESK tal- 24 ta’ Novembru 2011 li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO

text:
               25.11.2011

               MT

               Il-Ġurnal Uffiċjali tal-Unjoni Ewropea

               L 310/10

         DEĊIŻJONI TAL-KUNSILL 2011/752/PESK
   tal-24 ta’ Novembru 2011
   li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo (1), EULEX KOSOVO
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28, 42(4) u 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fl- 4 ta’ Frar 2008, il-Kunsill adotta l-Azzjoni Konġunta 2008/124/PESK (2).

               (2)

               Fid-9 ta’ Ġunju 2009, il-Kunsill adotta l-Azzjoni Konġunta 2009/445/PESK (3), li emendat l-Azzjoni Konġunta 2008/124/PESK billi żiedet l-ammont ta’ referenza finanzjarja li jkopri n-nefqa tal-Missjoni tal-Unjoni Ewropea għall-Istat tad-Dritt fil-Kosovo (“EULEX KOSOVO”) sal-iskadenza tal-Azzjoni Konġunta 2008/124/PESK.

               (3)

               Fit-8 ta’ Ġunju 2010, il-Kunsill adotta d-Deċiżjoni 2010/322/PESK (4), li emendat l-Azzjoni Konġunta 2008/124/PESK u estendietha għal perijodu ta’ sentejn sal-14 ta’ Ġunju 2012.

               (4)

               L-ammont attwali ta’ referenza finanzjarja jkopri l-perijodu sal-14 ta’ Diċembru 2011. L-Azzjoni Konġunta 2008/124/PESK għandha tiġi emendata biex tipprovdi ammont ġdid ta’ referenza finanzjarja għall-perijodu mill-15 ta’ Diċembru 2011 sal-14 ta’ Ġunju 2012.

               (5)

               Il-EULEX KOSOVO ser tiġi kondotta fil-kuntest ta’ sitwazzjoni li tista’ tiddeterjora u tista’ twaqqaf milli jintlaħqu l-objettivi tal-politika estera u ta’ sigurtà komuni kif stabbilit fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   L-Artikolu 16(1) tal-Azzjoni Konġunta 2008/124/PESK huwa b’dan sostitwit kif ġej:

      “1.   L-ammont ta’ referenza finanzjarja maħsub biex ikopri n-nefqa tal-EULEX KOSOVO sal-14 ta’ Ottubru 2010 għandu jkun ta’ EUR 265 000 000.
      L-ammont ta’ referenza finanzjarja maħsub biex ikopri n-nefqa tal-EULEX KOSOVO mill-15 ta’ Ottubru 2010 sal-14 ta’ Diċembru 2011 għandu jkun ta’ EUR 165 000 000.
      L-ammont ta’ referenza finanzjarja maħsub biex ikopri n-nefqa tal-EULEX KOSOVO mill-15 ta’ Diċembru 2010 sal-14 ta’ Ġunju 2012 għandu jkun ta’ EUR 72 800 000.”.

   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-24 ta’ Novembru 2011.

            Għall-Kunsill

            Il-President

         W. PAWLAK

      (1)  Skont ir-Riżoluzzjoni tal-Kunsill tas-Sigurtà tan-Nazzjonijiet Uniti 1244 (1999).

      (2)  ĠU L 42, 16.2.2008, p. 92.

      (3)  ĠU L 148, 11.6.2009, p. 33.

      (4)  ĠU L 145, 11.6.2010, p. 13.


title: Id-Deċiżjoni tal-Kunsill ta' l-20 ta' Ottubru 1993 li tikkonċerna t-tmiem tal-ftehim ta' koperazzjoni dwar il-protezzjoni mit-tniġġis tax-xtut u l-ibħra fil-grigal ta' l-Atlantiku

text:
Avviż Legali Importanti

|

31993D0550

Official Journal L 267 , 28/10/1993 P. 0020 - 0021

		Id-Deċiżjoni tal-Kunsillta' l-20 ta' Ottubru 1993li tikkonċerna t-tmiem tal-ftehim ta' koperazzjoni dwar il-protezzjoni mit-tniġġis tax-xtut u l-ibħra fil-grigal ta' l-Atlantiku(93/550/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabilixxi l-Komunità Ekonomika Ewropea, u b'mod partikolari l-Artikolu 130s tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi l-ewwel żewġ programmi ta' azzjoni tal-Komunitajiet Ewropej dwar l-ambjent [4] jenfasizzaw l-importanza li l-Komunità taħdem kontra t-tniġġis ta' l-ibħra b'mod ġenerali u tagħmel dispożizzjoni inter alia għal miżuri tal-Komunità biex jagħtu kas il-problemi tat-tniġġis kawżati mit-trasport u l-ġarr bil-baħar; billi dawn jispeċifikaw li l-kompitu tal-protezzjoni ta' l-ibħra jikkostitwixxi fattur ta' prijorita bil-għan li jinżamm il-bilanċ ekoloġiku vitali;Billi t-tielet programm ta' azzjoni tal-Komunitajiet Ewropej dwar l-ambjent [5] jenfasiżża li, f'każ ta' inċident, l-awtoritajiet ta' l-Istati Membri konċernati għandhom ikollhom il-kapaċita li jintervjenu malajr, b'mod koordinat u b'mezzi suffiċjenti;Billi r-raba' programm ta' azzjoni ambjentali tal-Komunitajiet Ewropej [6] jikkonferma li l-kontroll tat-tniġġis mit-tixrid taż-żejt jibqa' prijorita valida u, saħansitra, li l-prijorita attribwita lit-tniġġis tal-baħar qiegħda tiżdied; billi jirrikonoxxi li għandha tingħata attenzjoni kbira lil sustanzi perikolużi oħra trasportati bil-baħar, minbarra ż-żejt;Billi l-ħames programm ta' azzjoni ambjentali tal-Komunitajiet Ewropej [7] minn naħa, jirreferi għall-ħtieġa li jittejjeb l-istat ġenerali tal-preparazzjoni u l-kapaċita ta' l-intervent fil-każ ta' diżastru naturali jew teknoloġiku u, minn naħa l-oħra, jenfasizza l-ħtieġa għat-titjib fil-mezzi ta' intervent fid-dawl tar-riskji inerenti dejjem jiżdiedu b'mod partikolari f'operazzjonijiet perikolużi ta' transport, li f'termini konkreti jinvolvu t-titjib u iktar tiġdid fil-proċeduri ta' assistenza bejn xulxin;Billi l-Kummissjoni ħadet sehem, f'isem il-Komunità, fin-negozjati biex ikun preparat ftehim internazzjonali ta' koperazzjoni għall-protezzjoni mit-tniġġis tax-xtut u l-ibħra fil-grigal ta' l-Atlantiku;Billi, b'riżultat ta' dawn in-negozjati, kien adottat fis-17 ta' Ottubru 1990 f'Lisbona il-Ftehim ta' Koperazzjoni għall-protezzjoni mit-tniġġis tax-xtut u l-ibħra fil-grigal ta' l-Atlantiku, u kien iffirmat f'isem il-Komunità;Billi l-Ftehim jimla' vojt, fir-rigwar tal-grigal ta' l-Atlantiku, fl-azzjoni internazzjonali relatata mat-tniġġis aċċidentali fil-baħar, peress li l-Baħar Baltiku, il-Baħar tat-Tramuntana u l-Mediterran huma diġa koperti mill-ftehim multilaterali għall-koperazzjoni f'każ ta' tniġġis aċċidentali fil-baħar;Billi hemm ix-xewqa tal-Komunità li tapprova dan il-Ftehim sabiex jagħmel il-parti tiegħu biex jilħaq l-għanijiet tiegħu flimkien ma' l-Istati Membri, b'mod speċjali b'konsiderazzjoni tad-Deċiżjoni tal-Kunsill 86/85/KEE tas-6 ta' Marzu1986 li tistabbilixxi sistema ta' informazzjoni tal-Komunità għall-kontroll u t-tnaqqis ta' tniġġis kawżat mit- tixrid ta' idrokarboni u sustanzi perikolużi oħra fil-baħar jew f'ibħra interni maġġuri [8],IDDEĊIEDA DAN LI ĠEJ:Artikolu 1Il-Ftehim ta' Koperazzjoni għall-protezzjoni mit-tniġġis tax-xtut u l-ibħra fil-grigal ta' l-Atlantiku, kif adottata f'Lisbona fis-17 ta' Ottubru 1990, hija hawnhekk emendata f'isem il-Komunità Ekonomika Ewropea.It-test ta' dan il-Ftehim huwa anness ma' din id-Deċiżjoni.Artikolu 2Il-President tal-Kunsill għandu, f'isem il-Komunità Ekonomika Ewropea, jiddepożita l-istrument ta' approvazzjoni mal-Gvern tal-Portugal kif previst fl-Artikolu 24(2) tal-Ftehim.Magħmula fil-Lussemburgu, fl-20 ta' Ottubru 1993.F'isem il-KunsillIl-PresidentA. Bourgeois[1] ĠU C 56, tas-26.2.1993, p. 13.[2] ĠU C 176, tat-28.6.1993, p. 211.[3] ĠU C 201, tas-26.7.1993, p. 48.[4] ĠU C 112, ta' l-20.12.1973, p. 1 u ĠU C 139, tat-13.6.1977, p. 1.[5] ĠU C 46, tas-17.2.1983, p. 9.[6] ĠU C 328, tas-7.12.1987, p. 23.[7] ĠU C 138, tas-17.5.1993, p. 33.[8] ĠU L 77, tat-22.3.1986, p. 33. Deċiżjoni kif emendate bid-Deċiżjoni 88/346/KEE (ĠU L 158, tal-25.6.1988, p. 32).--------------------------------------------------


title: Deċiżjoni tal-Kunsill (PESK) 2015/487 tal- 20 ta' Marzu 2015 li temenda d-Deċiżjoni 2011/173/PESK dwar miżuri restrittivi fid-dawl tas-sitwazzjoni fil-Bożnija-Ħerzegovina

text:
               21.3.2015

               MT

               Il-Ġurnal Uffiċjali tal-Unjoni Ewropea

               L 77/17

         DEĊIŻJONI TAL-KUNSILL (PESK) 2015/487
   tal-20 ta' Marzu 2015
   li temenda d-Deċiżjoni 2011/173/PESK dwar miżuri restrittivi fid-dawl tas-sitwazzjoni fil-Bożnija-Ħerzegovina
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fil-21 ta' Marzu 2011, il-Kunsill adotta d-Deċiżjoni 2011/173/PESK (1).

               (2)

               Abbażi ta' reviżjoni tad-Deċiżjoni 2011/173/PESK, il-miżuri restrittivi għandhom jiġġeddu sal-31 ta' Marzu 2016.

               (3)

               Id-Deċiżjoni 2011/173/PESK għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   It-tieni paragrafu tal-Artikolu 6 tad-Deċiżjoni 2011/173/PESK huwa sostitwit b'dan li ġej:

      “Din id-Deċiżjoni għandha tapplika sal-31 ta' Marzu 2016.”

   Artikolu 2
   Din id-Deċiżjoni għandha tidħol fis-seħħ fid-data wara dik tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, l-20 ta' Marzu 2015.

            Għall-Kunsill

            Il-President

         E. RINKĒVIČS

      (1)  Id-Deċiżjoni tal-Kunsill 2011/173/PESK tal-21 ta' Marzu 2011 dwar miżuri restrittivi fid-dawl tas-sitwazzjoni fil-Bosnja-Ħerzegovina (ĠU L 76, 22.3.2011, p. 68).


title: 2006/829/KE: Deċiżjoni tal-Parlament Ewropew tas- 27 ta' April 2006 dwar l-għeluq tal-kontijiet taċ-Ċentru Ewropew ta' Monitoraġġ għad-Drogi u d-Dipendenza mid-Drogi għas-sena finanzjarja 2004

text:
               6.12.2006

               MT

               Il-Ġurnal Uffiċjali ta’ l-Unjoni Ewropea

               L 340/86

         DEĊIŻJONI TAL-PARLAMENT EWROPEW
   tas-27 ta' April 2006
   dwar l-għeluq tal-kontijiet taċ-Ċentru Ewropew ta' Monitoraġġ għad-Drogi u d-Dipendenza mid-Drogi għas-sena finanzjarja 2004
   (2006/829/KE)
   IL-PARLAMENT EWROPEW,

               —

               wara li kkunsidra l-kontijiet annwali finali taċ-Ċentru Ewropew ta' Monitoraġġ għad-Drogi u d-Dipendenza mid-Drogi għas-sena finanzjarja 2004 (1),

               —

               wara li kkunsidra r-rapport tal-Qorti ta' l-Awdituri dwar il-kontijiet annwali taċ-Centru Ewropew ta' Monitoraġġ għad-Drogi u d-Dipendenza mid-Drogi għas-sena finanzjarja 2004, flimkien mat-tweġibiet taċ-Ċentru (2),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5972/2006 – C6-0093/2006),

               —

               wara li kkunsidra t-Trattat KE, b'mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 302/93 tat-8 ta' Frar 1993 dwar il-ħolqien ta' Ċentru Ewropew ta' Monitoraġġ għad-Drogi u d-Dipendenza mid-Drogi (4), u b'mod partikulari l-Artikolu 11a tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikolari l-Artikolu 94 tiegħu,

               —

               wara li kkunsidra r-Regola 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, għall-Ġustizzja u għall-Intern (A6-0097/2006),

               1.

               Jinnota l-figuri li ġejjin għall-kontijiet taċ-Ċentru Ewropew ta' Monitoraġġ għad-Drogi u d-Dipendenza mid-Drogi għas-snin finanzjarji 2004 u 2003:
               Kont tad-dħul u ta' l-infiq għas-snin finanzjarji 2004 u 2003

                           (f'EUR 1000)

                           2004

                           2003

                           Dħul

                           Sussidji mill-Kummissjoni

                           11 730

                           9 300

                           Sussidji min-Norveġja

                           514

                           421

                           Dħul assenjat

                           211

                           335

                           Dħul varju

                           33

                           67

                              Dħul totali (a)

                              12 488

                              10 122

                           Infiq tal-Baġit għas-sena finanzjarja

                           Persunal – Titolu I tal-baġit

                           Pagamenti

                           5 832

                           5 189

                           Approprjazzjonijiet trasferiti mis-sena ta' qabel

                           122

                           80

                           Amministrazzjoni – Titolu II tal-baġit

                           Pagamenti

                           1 088

                           555

                           Approprjazzjonijiet imniżżla

                           355

                           267

                           Attivitajiet ta' l-operat – Titolu III tal-baġit (barra minn dħul assenjat)

                           Pagamenti kontra approprjazzjonijiet għal pagament għas-sena finanzjarja

                           2 342

                           2 057

                           Approprjazzjonijiet trasferiti mis-sena ta' qabel

                           1 260

                           1 469

                              Dħul assenjat (Phare u pajjiżi tat-tielet dinja)

                           201

                           500

                              Nefqa totali (b)

                              11 200

                              10 117

                              Riżultat għas-sena finanzjarja (a – b)

                              1 288

                              5

                           Bilanċ imniżżel mis-sena finanzjarja ta' qabel

                           295

                           1 626

                           Approprjazzjonijiet imniżżla mis-sena ta' qabel u kkanċellati

                           245

                           221

                           Somom għall-użu mill-ġdid mis-sena finanzjarja ta'qabel

                           15

                           21

                           Rimborsi lill-Kummissjoni

                           - 3

                           - 1 584

                           Rimborsi lin-Norveġja

                           81

                           Differenzi fir-rata tal-kambju

                           - 1

                           6

                              Bilanċ għas-sena finanzjarja

                              1 920

                              295

               2.

               Japprova l-għeluq tal-kontijiet taċ-Ċentru Ewropew ta' Monitoraġġ għad-Drogi u d-Dipendenza mid-Drogi għas-sena finanzjarja 2004;

               3.

               Jagħti struzzjonijiet lill-President tiegħu sabiex jgħaddi din id-deċiżjoni lid-Direttur taċ-Ċentru Ewropew ta' Monitoraġġ għad-Drogi u d-Dipendenza mid-Drogi, lill-Kunsill, lill-Kummissjoni u lill-Qorti ta' l-Awdituri u sabiex tiġi ppubblikata fil-Ġurnal Uffiċjali ta' l-Unjoni Ewropea (serje L).

            Il-President

         Josep BORRELL FONTELLES

            Is-Segretarju Ġenerali

         Julian PRIESTLEY

      (1)  ĠU C 269, 28.10.2005, p 44.

      (2)  ĠU C 332, 28.12.2005, p 89.

      (3)  ĠU L 248, 16.9.2002, p 1.

      (4)  ĠU L 36, 12.2.1993, p 1. Regolament kif l-aħħar emendat bir-Regolament tal-Kummissjoni (KE) Nru 1651/2003 (ĠU L 245, 29.9.2003, p 30).

      (5)  ĠU L 357, 31.12.2002, p 72. Regolament kif emendat bir-Regolament (KE, Euratom) Nru 1261/2005 (ĠU L 201, 2.8.2005, p 3).
    ---documentbreak---

               6.12.2006

               MT

               Il-Ġurnal Uffiċjali ta’ l-Unjoni Ewropea

               L 340/88

         RIŻOLUZZJONI TAL-PARLAMENT EWROPEW
   b'kummenti li huma parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew ta' Monitoraġġ għad-Drogi u d-Dipendenza mid-Drogi għas-sena finanzjarja 2004
   IL-PARLAMENT EWROPEW,

               —

               wara li kkunsidra l-kontijiet annwali finali taċ-Ċentru Ewropew ta' Monitoraġġ għad-Drogi u d-Dipendenza mid-Drogi għas-sena finanzjarja 2004 (1),

               —

               wara li kkunsidra r-rapport tal-Qorti ta' l-Awdituri dwar il-kontijiet annwali taċ-Centru Ewropew ta' Monitoraġġ għad-Drogi u d-Dipendenza mid-Drogi għas-sena finanzjarja 2004, flimkien mat-tweġibiet taċ-Ċentru (2),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5972/2006 – C6-0093/2006),

               —

               wara li kkunsidra t-Trattat KE, b'mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 302/93 tat-8 ta' Frar 1993 dwar il-ħolqien ta' Ċentru Ewropew ta' Monitoraġġ għad-Drogi u d-Dipendenza mid-Drogi (4), u b'mod partikulari l-Artikolu 11a tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikolari l-Artikolu 94 tiegħu,

               —

               wara li kkunsidra r-Regola 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, għall-Ġustizzja u għall-Intern (A6-0097/2006),

               A.

               billi l-Qorti ta' l-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja li ntemmet fil-31 ta' Diċembru 2004 kienu ta' min joqgħod fuqhom u li t-transazzjonijiet sottostanti, meta meqjusa flimkien, kienu legali u regolari,

               B.

               billi l-Qorti ta' l-Awdituri ddikjarat li kisbet assigurazzjoni raġonevoli mill-aġenziji kollha, minbarra r-riżervi espliċiti għas-sena finanzjarja 2004 fir-rigward ta' l-Aġenzija Ewropea għar-Rikostruzzjoni, iċ-Ċentru Ewropew għall-Iżvilupp tat-Taħriġ Vokazzjonali, il-Fondazzjoni Ewropea għat-Taħriġ, iċ-Ċentru Ewropew tal-Monitoraġġ tar-Razziżmu u l-Ksenofobija u l-Awtorità Ewropea għas-Sigurtà ta' l-Ikel,

               1.

               ifakkar li, taħt l-Artikolu 185 tar-Regolament Finanzjarju, il-Parlament għandu jagħti kwittanza għall-implimentazzoni tal-baġits tal-korpi mwaqqfa mill-Komunitajiet u li jkollhom personalità ġuridika u li tabilħaqq jirċievu għotjiet li jitħallsu mill-baġit; madankollu, josserva li mhux dawn il-korpi kollha huma kompletament, jew ukoll parzjalment, iffinanzjati minn għotjiet li jitħallsu sussidji mill-baġit; jisħaq li għaldaqstant id-deċiżjoni li jagħti kwittanza tapplika kemm għall-finanzjament baġitarju u u kemm għall-finanazjament mhux baġitarju ta' dawn il-korpi; jikkunsidra inaċċettabbli l-fatt li wħud minn dawn il-korpi imwaqqfa mill-Unjoni jridu jagħtu rendikont ta' l-infiq tad-dħul minn sorsi oħra li ma jkunux mill-baġit, waqt li oħrajn li ma jirċevux sussidju mill-baġit, ma jagħmlux dan; jisħaq fuq il-prinċipju li l-agenziji kollha tal-Komunità, kemm jekk issussidjati u kemm jekk le, huma suġġetti għall-kwittanza mil-Parlament, ukoll meta awtorità oħra ta' kwittanza tintervjeni skond it-testi bażiċi tagħhom; hu tal-fehma hemm il-ħtieġa li jiġu riveduti t-testi kostituttivi kollha li jmorru kontra dan il-prinċipju;

               2.

               Isib ta' valur kbir it-tabella 1 tar-rapport tal-Qorti ta' l-Awdituri li ġiet introdotta għall-ewwel darba matul l-eżerċizzju tal-kwittanza ta' l-2003, li tagħti sommarju tal-poteri, ir-responsabbiltajiet, it-tmexxija, ir-riżorsi, l-attivitajiet u s-servizzi pprovduti tal-Eurojust; jinnnota li l-informazzjoni li hemm fit-tabella 1 hija pprovduta mill-Eurojust; jitlob lill-Qorti ta' l-Awdituri biex tivverifika l-kontenut tat-tabella 1;

               3.

               Jinsisti li l-aġenziji mhux biss għandhom jonfqu l-flus b'mod xieraq, iżda għandhom ukoll jagħmlu mill-aħjar biex jonfqu l-flus bl-iktar mod effiċjenti u effettiv possibbli; jistieden lill-Qorti ta' l-Awdituri biex tikkunsidra l-possibbiltà li jiġu estiżi r-rapporti annwali speċifiċi dwar l-aġenziji biex jinkludu eżami tal-prestazzjoni u tal-kisba ta' l-objettivi; f'dan il-kuntest u skond ir-riżoluzzjonijiet li jinsabu fil-kwittanza ta' l-2003, jinsisti li jitqisu l-aspetti li ġejjin: id-dublikazzjoni tax-xogħol fost l-aġenziji għandu jiġi evitat kemm jista' jkun, u l-miżuri maħsuba biex jititejbu t-trasparenza u l-komunikazzjoni mal-pubbliku għandhom jiġu ċċarati, flimkien ma' miżuri Komunitarji għal azzjoni pożittiva fil-livelli kollha tar-reklutaġġ, tat-taħriġ u ta' l-assenjazzjoni ta' responsabiltajiet;

               4.

               Jinnota li l-aġenziji Komunitarji mhux dejjem ikollhom reputazzjoni tajba jew rapporti tajbin fl-istampa u li ħafna minnhom ma jistħoqqilhomx din ir-reputazzjoni negattiva; josserva li ċ-ċittadini ta' l-UE għandhom jiġu mgħarrfa dwar dan bl-użu ta' mezzi xierqa biex jiġu spjegati għal kemm il-darba jkun meħtieġ ir-raġuni għall-eżistenza ta' l-aġenziji u l-kisbiet tagħhom; jitlob lill-Kummissjoni biex tieħu azzjoni skond dan, bl-użu ta' dawk il-mezzi li tħoss li huma meħtieġa;

               5.

               Jinnota li t-tkabbir ta' l-Unjoni Ewropea fl-2004 affettwa f'ħafna modi l-istrutturi u l-metodi ta' l-operat ta' l-aġenziji Komunitarji, u li bosta mill-aġenziji jiġbdu l-attenzjoni għal dan fir-rapporti ta' ħidma tagħhom u jiffokaw b'mod partikulari fuq iż-żieda fin-numru ta' amministratturi; jitlob lill-Kummissjoni biex tevalwa l-problemi reali jew maħsuba li tiltaqa' magħhom u biex tirrakkomanda l-bidliet regulatorji meħtieġa;

               6.

               Jinnota li l-Kummissjoni impenjat ruħha biex tarmonizza l-mod kif ir-rapporti ta' ħidma li jikkonċernaw id-direttorati ġenerali jiġu ppreżentati; isejjaħ għal approċ simili fir-rigward tar-rapporti ta' ħidma ta' l-aġenziji tal-Komunitajiet, li jvarjaw b'mod sinifikattiv f'termini ta' kontenut; jitlob lill-Kummissjoni biex tindika lill-aġenziji tal-Komunitajiet t-tagħrif u l-indikaturi ta' ħidma li jeħtiegu jippreżentaw;

               7.

               Bi pjaċir jinnota li l-Qorti ta' l-Awdituri rnexxiela tikseb assigurazzjoni raġonevoli li l-kontijiet annwali għas-sena finanzjarja li ntemmet fil-31 ta' Diċembru 2004 huma ta' min joqgħod fuqhom u li t-tranżazzjonijiet bażiċi, meta meqjusa flimkien, kienu legali u regolari,

               8.

               Jiddispjaċih għal-livell għoli ħafna ta' trasferimenti li saru; iħeġġeġ liċ-Ċentru biex jirrispetta iktar il-baġit imfassal oriġinarjament mill-Awtorità Baġitarja;

               9.

               Jinnota s-sejba tal-Qorti ta' l-Awdituri ta' numru ta' anomaliji fit-tmexxija ta' kuntratti; jilqa' l-passi meħuda miċ-Ċentru biex itejjeb it-tmexxija tal-kuntratti;

               10.

               Jaqbel mal-Qorti ta' l-Awdituri li l-bilanċ tal-bank u l-kontijiet għandhom jiġu rikonċiljati, sabiex jistgħu jinstabu żbalji fl-ammonti li se jiġu mħallsa u li l-istruzzjonijiet tal-bank għandhom ikunu kontrafirmati; jilqa' l-miżuri meħuda miċ-Ċentru biex jimplimenta r-rakkomandazzjonijiet tal-Qorti ta' l-Awdituri; jinnota bi pjaċir l-assigurazzjoni taċ-Ċentru li sistema ta' kontrafirmar se tiġi implimentata;

               11.

               Iħeġġeġ liċ-Ċentru biex fil-ġejjieni jevita l-użu ta' folji elettroniċi għall-kalkolu sabiex tkun garantita l-integrità tad-dejta mniżżla, kif irrakkomandat il-Qorti ta' l-Awdituri; jilqa' l-introduzzjoni miċ-Ċentru ta' sistema ta' inventarju ġdida u iktar effettiva;

               12.

               Jitlob lill-Kummissjoni biex tgħin lill-aġenziji jsegwu mill-iktar viċin possibbli l-pjan ta' ħidma li sar qbil dwaru għas-sena ta' wara, biex b'hekk jippermettu li l-attivitajiet ikunu ppjanati u implimentati b'mod xieraq, u b'mod partikulari biex jevitaw bidliet kbar u ta' l-aħħar minuta fil-volum tax-xogħol;

               13.

               Jitlob lill-Kommissjoni biex ittejjeb is-sinerġiji bejn l-aġenziji billi l-koperazzjoni ssir aktar effettiva, billi tiġi evitata r-ripetizzjoni tax-xogħol u jiġu indirizzati nuqqasijiet, b'mod partikolari fir-rigward ta' oqsma komuni bħat-taħriġ, l-implimentazzjoni tal-politiki Komunitarji kollha, l-użu ta' sistemi tat-tmexxija l-iktar moderni u s-soluzzjoni ta' problemi li jirrelataw mat-tmexxija soda tal-baġit.

      (1)  ĠU C 269, 28.10.2005, p 44.

      (2)  ĠU C 332, 28.12.2005, p 89.

      (3)  ĠU L 248, 16.9.2002, p 1.

      (4)  ĠU L 36, 12.2.1993, p 1. Regolament kif l-aħħar emendat bir-Regolament tal-Kummissjoni (KE) Nru 1651/2003 (ĠU L 245, 29.9.2003, p 30).

      (5)  ĠU L 357, 31.12.2002, p 72. Regolament kif emendat bir-Regolament (KE, Euratom) Nru 1261/2005 (ĠU L 201, 2.8.2005, p 3).


title: Id-Deċiżjoni tal-Kunsill tat-22 ta' Diċembru 2003 dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u l-istat ta' Izrael fir-rigward ta' miżuri reċiproċi ta' liberalizzazzjoni u s-sostituzzjoni tal-Protokolli 1 u 2 għall-Ftehim ta' Assoċjazzjoni ta' Iżrael-KE

text:
Avviż Legali Importanti

|

32003D0917

Official Journal L 346 , 31/12/2003 P. 0065 - 0066

		Id-Deċiżjoni tal-Kunsilltat-22 ta' Diċembru 2003dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u l-istat ta' Izrael fir-rigward ta' miżuri reċiproċi ta' liberalizzazzjoni u s-sostituzzjoni tal-Protokolli 1 u 2 għall-Ftehim ta' Assoċjazzjoni ta' Iżrael-KE(2003/917/KE)IL-KUNSILL TA' L-UNJONI EWROPEA,Wara li kunsidra t-Trattat li jistabbilixxi l-Komunità Ewropea, u b'mod partikolari Artikolu 133, flimkien ma' l-ewwel sentenza ta' Artikolu 300(2) tiegħu,Wara li kunsidra l-proposta mill-Kummissjoni,Billi:(1) Artikolu 11 tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom min-naħa, u l-Istat ta' Iżrael, min-naħa l-oħra [1] (Il-Ftehim ta' Assoċjazzjoni) fis-seħħ mill-1 ta' Ġunju 2000, jiddikjara li l-Komunità u Iżrael għandhom progressivament jistabbilixxu liberalizzazzjoni akbar tal-kummerċ tagħhom fi prodotti agrikoli ta' interess għaż-żewġ Partijiet. Jipprovdi li, mill-1 ta' Jannar 2000, il-Komunità u Iżrael għandhom jeżaminaw is-sitwazzjoni sabiex jiddeterminaw il-miżuri li għandhom jiġu applikati mill-Komunità u minn Iżrael mill-1 ta' Jannar 2001, skond din il-mira.(2) Il-Kummissjoni, għan-nom tal-Komunità, innegozjat Ftehim fil-forma ta' Skambju ta' Ittri bl-iskop li jiġu sostitwiti l-Protokolli 1 u 2 għall-Ftehim ta' Assoċjazzjoni.(3) Il-Ftehim, iffirmat fl-4 ta' Lulju 2003, għandu jiġi approvat.(4) Il-miżuri neċessarji għall-implimentazzjoni ta' din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li jistabbilixxi l-proċeduri għall-eżerċizzju tas-setgħat ta' implimentazzjoni mogħtija lill-Kummissjoni [2],IDDEĊIEDA KIF ĠEJ:Artikolu 1Il-Ftehim fil-forma ta' Skambju ta' Ittri bejn il-Komunità Ewropea u l-Istat ta' Iżrael fir-rigward ta' miżuri reċiproċi ta' liberalizzazzjoni u s-sostituzzjoni tal-Protokolli 1 u 2 għall-Ftehim ta' Assoċjazzjoni bejn il-Komunitajiet Ewropej u l-Istati Membri tagħhom min-naħa, u l-Istat ta' Iżrael, min-naħa l-oħra, huwa hawnhekk approvat għan-nom tal-Komunità.It-test tal-Ftehim huwa anness ma' din id-Deċiżjoni.Artikolu 2Il-Kummissjoni għandha tadotta l-miżuri neċessarji ta' implimentazzjoni għall-Protokolli 1 u 2 skond il-proċedura stabbilita f’Artikolu 3.Artikolu 31. Il-Kummissjoni għandha tiġi assistita mill-Kumitat ta' Ġestjoni għaz-Zokkor (hawnhekk iżjed 'il quddiem magħruf bħala l-kumitat) stabbilit b’Artikolu 42 tar-Regolament tal-Kunsill (KE) Nru 1260/2001 tad-19 ta' Ġunju 2001 dwar l-organzizazzjoni komuni tas-swieq fis-settur taz-zokkor [3], jew meta approprjat, mill-kumitati stabbiliti bid-dispożizzjonijiet korrispondenti ta' regolamenti oħra dwar l-organizzazzjoni komuni ta' swieq jew mill-Kumitat tal-Kodiċi Doganali stabbiliti b’Artikolu 248a tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali Komunitarju [4].2. Meta ssir referenza għal dan il-paragrafu, Artikoli 4 u 7 tad-Deċiżjoni 1999/468/KE għandhom japplikaw.Il-perjodu stabbilit f’Artikolu 4(3) tad-Deċiżjoni 1999/468/KE għandu jiġi stabbilit għal xahar.3. Il-Kumitat għandu jadotta r-Regoli ta' Proċedura tiegħu.Artikolu 4Il-President tal-Kunsill huwa hawnhekk awtorizzat jaħtar persuna bis-setgħa li tiffirma l-Ftehim sabiex il-Komunità tintrabat.Artikolu 5Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.Magħmula fi Brussel, fit-22 ta' Diċembru 2003.Għall-KunsillIl-PresidentA. Matteoli[1] ĠU L 147, tal-21.6.2000, p. 3.[2] ĠU L 184, tas-17.7.1999, p. 23.[3] ĠU L 178, tat-30.6.2001, p. 1. Ir-Regolament kif emendat mir-Regolament tal-Kummissjoni (KE) Nru 680/2002 (ĠU L 104, ta' l-20.4.2002, p. 26).[4] ĠU L 302, tad-19.10.1992, p. 1. Ir-Regolament kif l-aħħar emendat mir-Regolament (KE) Nru 2700/2000 tal-Parlament Ewropew u tal-Kunsill (ĠU L 311, tat-12.12.2000, p. 17).--------------------------------------------------


title: 2014/822/UE: Deċiżjoni tal-Parlament Ewropew tat- 23 ta' Ottubru 2014 dwar kwittanza għall-implimentazzjoni tal-baġit tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2012

text:
               21.11.2014

               MT

               Il-Ġurnal Uffiċjali tal-Unjoni Ewropea

               L 334/88

         DEĊIŻJONI TAL-PARLAMENT EWROPEW
   tat-23 ta' Ottubru 2014
   dwar kwittanza għall-implimentazzjoni tal-baġit tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2012

      (2014/822/UE)

   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju tal-Korp ta' Regolaturi Ewropej għall-Komunikazzjonijiet Elettroniċi għas-sena finanzjarja 2012, flimkien mat-tweġibiet tal-Uffiċċju (1),

               —

               wara li kkunsidra r-rakkomandazzjoni tal-Kunsill tal-18 ta' Frar 2014 (05849/2014 — C7-0054/2014),

               —

               wara li kkunsidra d-deċiżjoni tiegħu tat-3 ta' April 2014 (2) li tipposponi d-deċiżjoni tiegħu dwar l-għoti ta' kwittanza għas-sena finanzjarja 2012, u r-riżoluzzjoni ta' akkumpanjament,

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikolari l-Artikolu 185 tiegħu,

               —

               wara li kkunsidra r-Riżoluzzjoni (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji għall-baġit ġenerali tal-Unjoni u li tirrevoka r-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 1211/2009 tal-Parlament Ewropew u tal-Kunsill tal-25 ta' Novembru 2009 li jistabbilixxi l-Korp ta' Regolaturi Ewropej tal-Komunikazzjonijiet Elettroniċi (BEREC) u l-Uffiċċju (5), u b' mod partikolari tal-Artikolu 13 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (6),

               —

               wara li kkunsidra r-Regolament Delegat tal-Kummissjoni (UE) Nru 1271/2013 tat-30 ta' Settembru 2013 dwar ir-regolament finanzjarju qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b' mod partikolari Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta' Proċedura tiegħu,

               —

               wara li kkunsidra t-tieni rapport tal-Kumitat għall-Kontroll tal-Baġit (A8-0011/2014).

               1.

               Jagħti kwittanza lill-Kumitat ta' Ġestjoni tal-Uffiċċju tal-Korp ta' Regolaturi Ewropej għall-Komunikazzjonijiet Elettroniċi għall-implimentazzjoni tal-baġit tal-Uffiċċju għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni u r-riżoluzzjoni li tifforma parti integrali minnha lill-Kumitat ta' Ġestjoni tal-Uffiċċju tal-Korp ta' Regolaturi Ewropej għall-Komunikazzjonijiet Elettroniċi, lill-Kunsill, lill-Kummissjoni u lill-Qorti tal-Awdituri u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 9.

      (2)  ĠU L 266, 5.9.2014, p. 353.

      (3)  ĠU L 248, 16.9.2002, p. 1.

      (4)  ĠU L 298, 26.10.2012, p. 1.

      (5)  ĠU L 337, 18.12.2009, p. 1.

      (6)  ĠU L 357, 31.12.2002, p. 72.

      (7)  ĠU L 328, 7.12.2013, p. 42.


title: 2011/28/UE: Deċiżjoni tal-Kunsill tat- 12 ta’ Lulju 2010 dwar il-konklużjoni ta’ Protokoll għall-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Moldova, min-naħa l-oħra, dwar Ftehim Qafas bejn l-Unjoni Ewropea u r-Repubblika tal-Moldova dwar il-prinċipji ġenerali għall-parteċipazzjoni tar-Repubblika tal-Moldova fil-programmi tal-Unjoni

text:
               19.1.2011

               MT

               Il-Ġurnal Uffiċjali tal-Unjoni Ewropea

               L 14/5

         DEĊIŻJONI TAL-KUNSILL
   tat-12 ta’ Lulju 2010
   dwar il-konklużjoni ta’ Protokoll għall-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Moldova, min-naħa l-oħra, dwar Ftehim Qafas bejn l-Unjoni Ewropea u r-Repubblika tal-Moldova dwar il-prinċipji ġenerali għall-parteċipazzjoni tar-Repubblika tal-Moldova fil-programmi tal-Unjoni
   (2011/28/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 114, 168, 169, 172, 173 (3), 188 u 192, flimkien mal-punt (a) tal-Artikolu 218(6), l-Artikolu 218(7) u t-tieni subparagrafu tal-Artikolu 218(8) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Il-Protokoll għall-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Moldova, min-naħa l-oħra, dwar Ftehim Qafas bejn l-Unjoni Ewropea u r-Repubblika tal-Moldova dwar il-prinċipji ġenerali għall-parteċipazzjoni tar-Repubblika tal-Moldova fil-programmi tal-Unjoni (1) (minn hawn ‘il quddiem imsejjaħ “il-Protokoll”) ġie ffirmat f’isem l-Unjoni fit-30 ta’ Settembru 2010.

               (2)

               Il-Protokoll għandu jiġi konkluż,

         ADOTTA DIN ID-DEĊIŻJONI:
   Artikolu 1
   Il-Protokoll għall-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Moldova, min-naħa l-oħra, dwar Ftehim Qafas bejn l-Unjoni Ewropea u r-Repubblika tal-Moldova dwar il-prinċipji ġenerali għall-parteċipazzjoni tar-Repubblika tal-Moldova fil-programmi tal-Unjoni hu b’dan approvat f’isem l-Unjoni.
   Artikolu 2
   Il-President tal-Kunsill għandu jagħti f’isem l-Unjoni n-n,otifika prevista fl-Artikolu 10 tal-Protokoll.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-12 ta’ Lulju 2010.

            Għall-Kunsill

            Il-President

         S. LARUELLE

      (1)  Ara paġna 2 ta’ dan il-Ġurnal Uffiċjali.